കാര്ഷിക കടാശ്വാസകമ്മിഷന് അംഗം കെ.ജി.രവിയ്ക്ക് ആദരം മസ്റ്റ് തൊടിയൂര്: സംസ്ഥാന കാര്ഷിക കടാശ്വാസ കമ്മിഷന് അംഗമായി തിരഞ്ഞെടുക്കപ്പെട്ട കെ.പി. സി .സി എക്സിക്യുട്ടീവ് കമ്മിറ്റിയംഗം കെ.ജി.രവിയെ കല്ലേലിഭാഗം 22 ാം വാര്ഡ് കോണ്ഗ്രസ് കമ്മിറ്റിയുടെ ആഭിമുഖ്യത്തില് ആദരിച്ചു. സ്വാതന്ത്ര്യ ദിനാഘോഷത്തിന്റെ ഭാഗമായി ചേര്ന്ന അനുമോദന സമ്മേളനം കെ.പി.സി.സി.സെക്രട്ടറി തൊടിയൂര് രാമചന്ദ്രന് ഉദ്ഘാടനം ചെയ്തു. വാര്ഡ് പ്രസിഡന്റ് സേതു അദ്ധ്യക്ഷനായി. കല്ലേലിഭാഗം മണ്ഡലം കോണ്.പ്രസിഡന്റ് എന്.രമണന് മുഖ്യപ്രഭാഷണം നടത്തി. മുതിര്ന്ന കോണ്ഗ്രസ് പ്രവര്ത്തകരായ ഷംസുദ്ദീന്,സൈനബ, അബ്ദുള്ള, തോട്ടുകര ശിവദാസന്, നൂറുദ്ദീന് കുട്ടി എന്നിവരെയും ചടങ്ങില് ആദരിച്ചു. ബ്ലോക്ക് കോണ്.കമ്മിറ്റിയംഗം എ.സുനില്കുമാര് സ്വാഗതം പറഞ്ഞു. മഹിള കോണ്.നേതാവ് നസീംബീവി, ഐ.എന്.ടി.യു.സി നേതാവ് എ.എ.അസീസ്, ബ്ലോക്ക് കോണ്.ഭാരവാഹികളായ ഡി.വിജയന്, വി.ജയദേവന്, ശിശുപാലന്, വിളയില് അഷറഫ്, മണ്ഡലം കോണ്.ഭാരവാഹികളായ ഇസഹാക്ക്, കെ.വാസു, ഷിഹാബ് ബായി, സുധീഷ്, ആര്. സാജന്, ബൂത്ത് പ്രസിഡന്റ് തോട്ടുകര മോഹനന്, അനു എന്നിവര് സംസാരിച്ചു. കെ.ജി.രവി മറുപടി പ്രസംഗം നടത്തി. മണ്ഡലം സെക്രട്ടറി മൈതാനം വിജയന് നന്ദി പറഞ്ഞു.